Na temelju članka 99. točke 1. Statuta Grada Zagreba (Službeni glasnik Grada Zagreba 23/16 i 2/18), Vijeće Mjesnog odbora Savski Gaj, na 14. sjednici, 23. srpnja 2018., donijelo je

**ODLUKU**

**o izmjenama Pravila Mjesnog odbora Savski Gaj**

**Članak 1.**

U Pravilima Mjesnog odbora Savski Gaj, donesenim na 26. sjednici, 11. travnja ­­­­­­­­­­­­2017., članak 2. mijenja se i glasi:

„Izrazi u ovim pravilima koji imaju rodno značenje odnose se jednako na muški i ženski rod.“

 **Članak 2.**

U članku 20. iza stavka 1. dodaje se novi stavak 2. koji glasi:

„Predsjednik Vijeća za svoj je rad odgovoran vijeću mjesnog odbora.“

Stavak 2. postaje stavak 3.

 **Članak 3**.

U članku 25. stavak 2. mijenja se i glasi:

„(2) Gradska skupština može na gradonačelnikov prijedlog raspustiti Vijeće Mjesnog odbora, ako ono učestalo krši Statut Grada Zagreba, Pravila Mjesnog odbora, Poslovnik o radu Vijeća, ne donese financijski plan ili godišnji izvještaj o izvršenju financijskog plana te ako ne izvršava povjerene mu poslove.“

 **Članak 4.**

U članku 32. stavku 3. riječi: „na području“ zamjenjuju se riječima: „za područje“.

 **Članak 5.**

U članku 33. u stavku 2. ispred riječi: „zbor građana“ dodaje se riječ: „mjesni“.

 **Članak 6.**

Članak 34. mijenja se i glasi:

„(1) Vijeće koje je sazvalo mjesni zbor građana dužno je organizirati i osigurati održavanje zbora.

(2) O održavanju mjesnog zbora građana brine se predsjednik Vijeća, odnosno članovi Vijeća.

(3) Mjesni zbor građana vodi predsjednik Vijeća ili član Vijeća kojeg odredi Vijeće.

(4) U slučaju iz članka 32. stavka 3. ovih pravila, mjesni zbor građana vodi predsjednik vijeća gradske četvrti ili član vijeća gradske četvrti kojeg odredi to vijeće.

(5) Odluka donesena na mjesnom zboru građana obvezna je za vijeće, ali ne obvezuje Gradsku skupštinu.

 **Članak 7.**

U članku 41. u stavku 2. iza riječi: „s poslovnikom“ umeće se riječ: „o radu“.

 **Članak 8.**

U članku 43. iza stavka 2. dodaje se novi stavak 3. koji glasi:

„(3) Ako je promjena Pravila mjesnog odbora potrebna radi usklađenja sa zakonom, Statutom Grada Zagreba i gradskim odlukama, prijedlog za promjenu Pravila mogu dati gradonačelnik i /ili predsjednik Vijeća.“

 Članak 9.

Ova Odluka o izmjenama Pravila Mjesnog odbora Savski Gaj stupa na snagu osmoga dana od dana objave na oglasnoj ploči u sjedištu Mjesnog odbora.

KLASA: 026-02/18-002/1504

URBROJ: 251-06-11-1013-18-3

Zagreb, 23. srpnja 2018.

 Predsjednik

Vijeća Mjesnog odbora

 Savski Gaj

 Ilija Tufeković